Ingrid Jacquemod

Ingrid Jacquemod (født 23. september 1978 i Bourg-Saint-Maurice) er en fransk tidligere alpinist.

Ingrid Jacquemod debuterte i verdenscupen i november 1996 i Park City. Hennes eneste verdenscupseier kom 7. januar 2005, da hun vant utforrennet i Santa Caterina.

I 1997 tok Jacquemod sølv i junior-VM i storslalåm i Schladming. Året deretter gjentok hun bedriften under junior-VM i Chamonix, der hun også tok gull i kombinasjonen og bronsemedalje i utfor.

Under VM 2005 i Bormio deltok hun i den nyopprettede lagkonkurransen sammen med Pierrick Bourgeat, Carole Montillet, Christel Pascal, Laure Pequegnot og Jean-Pierre Vidal. Det franske laget sikret seg bronsemedaljen i denne øvelsen. 

Jacquemod deltok for Frankrike i vinter-OL 2010 og oppnådde en tiendeplass i super-G som beste resultat.

Pallplasseringer i verdenscupen

Eksterne lenker 
 
 Ingrid Jacquemods hjemmeside 

Franske alpinister
Juniorverdensmestre i alpint
Deltakere for Frankrike under Vinter-OL 2010
Alpinister under Vinter-OL 2010
Personer fra Bourg-Saint-Maurice
Deltakere under VM i alpint 2005